Bağbanlar (Biləsuvar)

Bağbanlar (əvvəlki adı: Arxangelovka) — Azərbaycan Respublikasının Biləsuvar rayonunun Bağbanlar kənd inzibati ərazi dairəsində kənd. Azərbaycan Respublikası Ali Sovetinin 7 fevral 1991-ci il tarixli, 54-XII saylı Qərarı ilə Biləsuvar rayonunun Arxangelovka kəndi Bağbanlar kəndi və müvafiq olaraq Arxangelovka kənd Soveti Bağbanlar kənd Soveti adlandırılmışdır.

 Toponimikası 
Kəndin keçmiş adı Arxangelovka olmuşdur. XX əsrin əvvəllərində Rusiyanın Arxangelsk vilayətindən köçüb gələnlər burada məskunlaşmış, köhnə yaşayış yerlərinin adını yeni məskənlərinə vermişdilər. 1991-ci ildən kəndin adı Bağbanlar kimi rəsmiləşmişdir. Etnotoponimdir. 1933-cü ildə Bərdə rayonunun Mehdixanlı inzibati ərazi vahidində də eyniadlı kənd qeydə alınmışdır. Bəzi ədəbiyyatlarda və yerli əhalinin dilində Bağmanlar variantı da işlənir.

 Tarixi 

 Tarixi abidələri 
Kənddə daşınmaz tarix və mədəniyyət abidəsi qeydə alınmamışdır.

 Coğrafiyası və iqlimi 
Kənd Mahmudçala gölündən bir qədər aralı, Muğan düzündə, rayonun şimal-qərb istiqamətində yerləşir. Aranlı, Çinarlı, Zəhmətabad, Əliabad kəndləri və Biləsuvar şəhəri ilə sərhəddir. 

 Əhalisi 
 İl Daimi əhali Kişilər Qadınlar19993452158018722009↗3992↗1930↗2062

 İqtisadiyyatı 
Kənddə 980 təsərrüfat var.

 Mədəniyyəti 
Kənddə Bağbanlar kənd kitabxana filialı, Bağbanlar kənd Mədəniyyət Evi, Bağbanlar Poçt Şöbəsi (AZ1312) və Bağbanlar EATS fəaliyyət göstərir.

 Təhsil 
Kənddə Bağbanlar kənd tam orta məktəbi fəaliyyət göstərir.

 Din 
Kənddə 1993-cü ildə inşa edilmiş Bağbanlar kənd məscidi yerləşir.

 Səhiyyə 
Kənddə Bağbanlar kənd həkim məntəqəsi yerləşir.

 İstinadlar 

Kateqoriya:Biləsuvar rayonunun kəndləri
Kateqoriya:Bağbanlar (Biləsuvar) kənd inzibati ərazi dairəsindəki yaşayış məntəqələri